143 રનના ટાર્ગેટનો પીછો કરવા ઉતરેલી KKR માટે ઓપનર સુનીલ નારાયણે પ્રથમ ઓવરમાં 21 રની ઝૂડી કામ સરળ બનાવી દીધું હતું. જોકે, બેન સ્ટોક્સે બીજી ઓવરમાં તેને અને ચોથી ઓવરમાં રોબિન ઉથપ્પા (4)ને આઉટ કરી રાજસ્થાનને મેચમાં પાછી લાવી દીધી હતી. જોકે, ઓપનર ક્રિસ લિન (45)એ જવાબદારી પૂર્વક બેટિંગ કરતા નિતિશ રાણા (21)સાથે ઉપયોગી ભાગીદારી કરી હતી. રાણાના આઉટ થયા બાદ લિને કેપ્ટન દિનેશ કાર્તિક (41*) સાથે પણ નિર્ણાયક 48 રનની ભાગીદારી કરી ટીમને જીતની વધુ નજીક પહોંચાડી હતી. તે આઉટ થયો ત્યારે મેચ લગભગ KKRની પકડમાં આવી ગઈ હતી. આ જીત સાથે કોલકાતાની પ્લેઑફની આશા વધુ મજબૂત બની છે જ્યારે રાજસ્થાન બહાર થવાની અણી પર આવી ગઈ છે.